كافيه كالما تي مقهى متخصص بالشاهي و عندهم مخبوزات بحي النخيل، يفتحون من ٣ العصر، جلسات داخلية و خارجية، المكان جميل و هادي جربت شاهي تلقيمة عادي و جربت ساندويش حلومي لذيذ.
- الإسم: كافيه كالما تي
- التصنيف : مجموعات/ أفراد
- النوع : مطعم
- الأسعار : متوسطة
- الأطفال : مناسب
- الموسيقى : يوجد
- مواعيد العمل:، ٣:٠٠م–٢:٠٠ص
- الموقع الالكتروني : للدخول للموقع الإلكتروني للمطعم إضغط هنا
- الموقع على خرائط جوجل : للوصول للمطعم عبر خرائط جوجل اضغط هنا
عنوان كافيه كالما تي
سالم بن معقل، النخيل، الرياض 12393
أفضل أطباق المطعم
وجهة جديدة أنيقة لـ عشاق الشاهي ، مكان أنيق وراقي ورايق جداً ، عندهم 5 انواع من الشاهي وقريباً بيضيفون انواع جديدة و بيحطون للطلبات المحلية أباريق ، البابكا الزعتر حلووووه ، الشاهي العراقي فيه نكهة قرفه لذيذة ، شاهي الزعفران طعم الزعفران نااااقع فيه ، الكرك مضبوط ولذيذ ، جربوه بيعجبكم
كافيه كالما تي
تقارير المتابعين للمطعم :
التقرير الأول:
من أجمل الأماكن لعشاق الشاي
المكان والجلسات جدًا راايقه وهاددية يتوفر جلسات داخليه وخارجية ماقدرت أصور الجلسات داخل كان فيه ناس لكن الجلسه مرييحه جدًا
فيه شخص كان خدوم أعتقد انه صاحب المحل الله يبارك له لما جهز طلبنا بنقوم ناخذه جابه لنا بنفسه
عندهم انواع من الشاهي والمخبوزات المتنوعه سعر الابريق ب ٣٥ ريال نصحتنا موظفة الاستقبال بالشاهي العراقي وفعلًا كان لذييذ حلاه ونكهة الشاي موزوونه جربنا برضو الشابورة وكانت جييدة
أقترح لو يضيفون مكسرات جانبيه مع الشاهي واضافه شاهي نعناع أو حبق ، يانسون ، شاهي أخضر ..
بشكل عاام راضيه عن المكان الله يرزقهم ويبارك لهم .
التقرير الثاني:
من احدث اماكن الرياض المتخصصة بالشاي ويقدمون المخبوزات
الطلب | شاي تلقيمة مع نعناع
وعندهم اكثر من نوع ومخبوزات مختلفة
المكان | جلسات داخلية وخارجية
وللأسف الجلسات الداخلية مخصصة للعوائل فقط رغم ان المكان صغير والأجواء حاليا بارده والجلسات الخارجية مخصصة للافراد بصراحة ملاحظة اتمنى يعدلونها اذا فيه اماكن داخل متاحه لا تجبر الزبون يجلس برا بالبرد بحجه انها للعوائل!
التقرير الثالث:
يستاهلون اكثر من خمس نجوم
مكان جميل جدا وابعدو
جربو البابكا
والشاي العراقي من الاخر
ويستحقون اني ارجع لهم
وشكرا لتعاملهم وخدمتهم واخلاق الموظفين
المكان جدداً جميل ورايق والخدمة اكثثر من رائعة الموظفة جدداً خدومة ومرحبة بالعملاء ، ايضاً يوجد لديهم انواع الشاهي للتذوق قبل الشراء ، بالنسبه لي انصحكم تجربون شاهي بالزعفران
التقرير الرابع:
يا جماعة المكان رايق وحلو ودافي ويستاهل الزيارة مليون مره
الموظفين لطيفين وخدومين وتعاملهم حلو .. بيصير مكاني المفضل للشاي بالرياض
بالنسبه للطلبات جربت الكرك والشيدر سميت والفيتا سميت والشابوره وكل شيء يقول الزين عندي … بدون مبالغة يفووووووز
كل انواع الشاهي عندهم لذيذ وعندهم مشروب شتوي حليب زنجبيل بالزعفران مميز جدا
يعطيهم العافيه كلهم الموظفين والكاشير عسوله مره